Transkripsiediens – De Novo Boeke
Home → Transkripsiediens
Welkom by ons transkripsiediens
In medewerking met Wise Owl Solutions kan ons nou ook n transkripsiediens aanbied. Ons transkribeer klank en video lêers teen baie mededingende tariewe. Tans transkribeer ons slegs Afrikaanse en Engelse klanklêers. Ons is trots op ons uitstekende kliëntediens, spoed, akkuraatheid, kostedoeltreffendheid en veilige en konfidensiële hantering van ons kliënte se inligting en lêers.
Ons transkripsietariewe word bereken teen klankminute. 'n Klankminuut is een minuut van 'n klankopname (audio minute). Gebruik die formule in die kantlyn om te bereken wat die benaderde koste sal wees om jou klank-lêer of video klankbaan te transkribeer.
Die prosedure is eintlik heel eenvoudig.
Volg net die inligting wat hier onder puntsgewys aangetoon word.
Vra 'n kwotasie aan deur die vorm onderaan hierdie bladsy te gebruik
Aanvaar die kwotasie en betaal 50% van die gekwoteerde bedrag in ons PayPal rekening
Gebruik WeTransfer, 'n gratis en baie veilige metode om jou klanklêer aan ons te stuur. Die gratis diens kan tot 2 GB hanteer.
Sodra ons jou lêer ontvang, sal ons dadelik met die transkribering begin
Wanneer ons die transkripsie voltooi het, sal ons jou verwittig en versoek om die balans van die gekwoteerde bedrag in te betaal
Die MS Word dokument sal daarna aan jou per e-pos of WeTransfer gestuur word.
Sodra jy die lêer ontvang het en tevrede is met die produk, word die projek as afgehandel beskou en vee ons dadelik alle klank en getranskribeerde inligting van ons toerusting af vir sekuriteit.
Wat transkribeer ons alles?
Ons transkribeer enige soort dokumente insluitende die volgende:
Besprekings / Onderhoude
Gedikteerde briewe, verslae en soortgelyk
Akademiese tesisse / verhandelings
Lesings / voordragte
Skoolprojekte / essays
Doen 'n GRATIS toetslopie
Jy kan ons diens toets met 'n gratis toetslopie. Stuur vir ons 'n kort (nie langer as vyf minute) oudio lêer wat jy opgeneem het. Gebruik dan die skakel hier onder om jou klanklêer met WeTransfer te stuur na info@denovowebs.co.za. Ons sal dit transkribeer en die resultaat vir jou per e-pos terug stuur.